internet vaartha 166 Views
హైదరాబాద్‌ : ప్రైవేటురంగంలోని రెండో అతిపెద్ద బ్యాంకు హెచ్‌డి ఎఫ్‌సి తాజాగా మిస్డ్‌కాల్‌ మొబైల్‌ రీఛార్జి విధానం ప్రవేశపెట్టింది. ప్రీపెయిడ్‌ మొబైల్‌ వినియోగదారులు ఎటువంటి యాప్‌ వినియోగించ నవసరంలేకుండా వెబ్‌సైట్‌కు పోనవసరంలేకుండానే రీఛార్జ్‌ చేసుకోవచ్చని ప్రకటించింది. ఈ సేవలద్వారా బ్యాంకు 90కోట్ల మంది ప్రీపెయిడ్‌మొబైల్‌ కస్టమర్లకు మరింత చేరువవుతుందని, 894శాతం స్మార్ట్‌ఫోన్‌ యూజర్లు, 92శాతం ఫీచర్‌ఫోన్‌ యూజర్లకు మరింత సేవలందించగలమని బ్యాంకు భావిస్తోంది. బారత్‌లో ప్రస్తుతం 100 కోట్లమందికిపైగా ఫోన్‌ వినియోగదారులున్నారని ప్రస్తుతం బ్యాంకుపరిధిలోని కస్టమర్లు బ్యాంకు నెంబరు 7308080808నెంబరుకు ఎస్‌ఎంఎస్‌ చేయాల్సి ఉంటుందని, తమ నెంబరును రిజిష్టరు చేసుకున్న అనంతరం సేవలు ప్రారంభంఅవుతాయని బ్యాంకు డిజిటల్‌ బ్యాంకింగ్‌ హెడ్‌ నితిన్‌ చుగ్‌ వెల్లడించారు. ఒకసారి యాక్టివేట్‌ అయినతర్వాత హెచ్‌డిఎఫ్‌సి బ్యాంకు కస్టమర్లు తమ కుటుంబ సభ్యులు స్నేహితులకు ఈ సేవలు అందించే వీలు కలుగుతుందని, మిస్డ్‌కాల్‌తో రీఛార్జి మొత్తం కస్ట మరు ఖాతాకు డెబిట్‌ చేస్తామని అన్నారు. మొదటిసారి రిజిష్టరు సమయంలో 50 రూపాయలు అవు తుందని, తదనంతరం కస్టమర్లు రూ.10నుంచి రూ.250వరకూరీఛార్జి చేసుకునేఅవకాశం ఉందన్నారు.